Աշխատել սկսել է դեռ 15 տարեկանից: Աշխատանքի ընտրության հարցում երկար չի մտածել. Մասնագիտությամբ պատմաբան է, հայոց պատմության մեծ սիրահար, դրան էլ գումարվում է սերը բնության հանդեպ ու մասնագիտությունը ինքն իրեն պարզ է դառնում. Ուղեկցող կամ տարածված միջազգային տերմինով՝ գիդ: Սա այն է, ինչով դեռ մանկուց զբաղվում է տղան: «Տուրիստներին Լաստիվեր էի ուղեկցում: Գիտե՞ք, Լաստիվերի քարանձավների պատմության հետ կապված տարաձայնությունները շատ են, իմ առջև առաքելություն էի դրել տրամադրել ճշգրիտ ինֆորմացիա երկրիս, դրա պատմության և գաղտնիքների մասին»: